ועדת העבודה, הרווחה והבריאות, כנסת 16, פרוטוקול מספר 545, 2005-12-13 12:00

חיים כץ: צוהריים טובים.

חיים כץ: אני שמח לפתוח את ישיבת העבודה, הרווחה והבריאות של הכנסת בהצעת החוק מאגר מידע לתורמי מח עצם, התשס"ה-2005.

חיים כץ: במקרה שלנו יש שתי הצעות חוק שאוחדו: הצעת חוק של חברת הכנסת אראלה גולן והצעת החוק של חברי הכנסת אילנה כהן ודוד טל.

חיים כץ: גברתי, היועצת המשפטית, בבקשה.

ג'ודי וסרמן: תודה רבה.

ג'ודי וסרמן: מדובר בהצבעה חוזרת על שלוש הצעות חוק שכבר אושרו בוועדה לפני כשבועיים.

ג'ודי וסרמן: נדרש דיון חוזר מאחר שהייתה מעט חוסר התאמה בין עלות הצעת החוק שאושרה לבין התוכן שלה כי הצעות החוק אושרו כנוסחן בדיון המוקם.

ג'ודי וסרמן: לכן נדרשה התאמה.

ג'ודי וסרמן: התקיימה פגישה, והנוסח שמונח בפני הוועדה הוא בעניין הצעת חוק מאגר מידע לתורמים מוח עצם שמאחד את שתי הצעות החוק – פ/2517 ופ/3385.

ג'ודי וסרמן: מדובר על הקמת מאגר מרכזי בידי משרד הבריאות, על אופן נטילת הדגימות ואמות המידה לנטילתם, כמו-כן טיוב הדגימות הקיימות במאגרים.

ג'ודי וסרמן: בישיבה המשותפת עם אוצר המדינה שהתקיימה לפני הישיבה הזאת סוכם שהעלות היא כ- 4.8 מיליון שקלים, והצעת החוק המונחת לפני הוועדה היא הצעת חוק לעניין המאגר והעלות המתוקנת.

ג'ודי וסרמן: הצעת החוק השנייה היא לעניין הדם הטבורי.

ג'ודי וסרמן: גם בעניין זה היה חוסר התאמה בין העלויות שדובר עליהן בישיבה הקודמת לבין הנוסח, וגם בעניין הזה התקיים דיון פנימי עם אוצר המדינה.

ג'ודי וסרמן: הנוסח שמונח בוועדה הוא מצומצם יותר.

ג'ודי וסרמן: מדובר על עד 1000 דגימות של דם כדורי בשנה, וגם כאן העלות היא 4.8 מיליון שקל, וזה מובא לאישור הוועדה.

חיים כץ: תודה רבה.

חיים כץ: נציג האוצר בבקשה.

יובל פרידמן: הנוסח אכן תואם איתנו.

יובל פרידמן: אני רוצה להעיר שתי הערות לגבי חוק מאגר מידע לתורמי מוח עצם: כתוב "משרד האוצר ישפה את משרד הבריאות על ההוצאות הנדרשות לביצוע הוראות סעיפים 6 ו- 9".

יובל פרידמן: ההוראות הללו מדברות על מאגר מידע מרכזי וטיוב דגימות קיימות.

יובל פרידמן: לזה אנחנו עדיין מתנגדים.

יובל פרידמן: עקרונית שר הבריאות אחראי על ביצוע החוק ממקורות משרד הבריאות, לפי סדרי עדיפויותיו.

יובל פרידמן: לכן אני מציע לשנות: "שר הבריאות אחראי על ביצוע חוק זה" או לדחות את הסעיף.

יובל פרידמן: העמדה המרכזית של משרד האוצר היא שאמנם ההצעה כמו שהיא איננה הצעה תקציבית לפי ההערכות שעשינו, אנחנו עדיין מתנגדים להצעת חוק הימנעות כלשהי, כי אנחנו חושבים שגורמים פרטיים יכולים לממן את המאגר ולהפיק ממנו רווחים, כמו שעלה בישיבה הקודמת.

ג'ודי וסרמן: וגם את המאגר המרכזי גורמים פרטיים יכולים להפעיל?

יובל פרידמן: לא.

יובל פרידמן: ברור לנו שמדינת ישראל צריכה לפקח על המאגר המרכזי- -

חיים כץ: אבל לא במימון.

יובל פרידמן: מימון - - - משרד הבריאות, זה מקובל עלינו.

חיים כץ: אבל אם אתה לא מסכים לכלום, למה שאני אסכים למה שאתה רוצה?

יובל פרידמן: אני שוב אומר:

יובל פרידמן: אם זה מקורות משרד הבריאות להקמת המאגר - -

חיים כץ: אז אתה מסכים.

יובל פרידמן: כן.

חיים כץ: אם זה לא בבית-ספרנו אתה מסכים.

יובל פרידמן: מדינת ישראל היא עדיין בית-ספרנו.

חיים כץ: מאה אחוז, אבל זה משרד האוצר- -

יובל פרידמן: כנ"ל לגבי הצעת חוק דם כדורי.

יובל פרידמן: רק בכל מה שנוגע לפיקוח, ובהצעת חוק דם כדורי העלות של 4.8 מיליון שקל נובעת מכך שהכפלנו את מחיר בדיקת הדם הכדורית שהיא 1000 דולר, באלף בדיקות, ואז יצא 4.8 מיליון שקל.

יובל פרידמן: לזה אנחנו כמובן מתנגדים.

יובל פרידמן: אם משרד הבריאות יפקח על המאגר זה בהחלט אפשרי.

חיים כץ: מאחר שאין פה יותר, אני אעלה את ההצעה להצבעה כלשון הצעת החוק.

יובל פרידמן: גם את סעיף 11?

חיים כץ: לא.

חיים כץ: אני משאיר אותו.

חיים כץ: על חשבון משרד האוצר, לא על חשבון משרד הבריאות.

חיים כץ: מי בעד הצעת החוק הראשונה שאנחנו מעלים להצבעה?

חיים כץ: הצעת חוק מאגר מידע לתורמי מוח עצם של חברי הכנסת עמיר פרץ, אילנה כהן, דוד טל ואראלה גולן.

חיים כץ: בעד - 3.

חיים כץ: אין מתנגדים.

חיים כץ: כמו כן הצעת חוק של דם טבורי של משה כחלון.

חיים כץ: בעד - פה אחד.

חיים כץ: תודה רבה, הישיבה נעולה.